open-index/open-wikipedia-markdown huggingface dataset:
லங்டாங் தேசிய பூங்கா

**லங்டாங் தேசியப் பூங்கா** (*Langtang National Park*) நேபாள நாட்டில் நிறுவப்பட்ட முதலாவது இமயமலை தேசியப் பூங்காவாகும். நாட்டின் நான்காவது பாதுகாக்கப்பட்ட பகுதியாகவும் இப்பூங்கா கருதப்படுகிறது.  லங்டாங் தேசியப் பூங்கா 1976 ஆம் ஆண்டு நிறுவப்பட்டது. கடல் மட்டத்திலிருந்து 6450 மீட்டர் உயரத்தில் 1710 சதுரகிலோமீட்டர் பரப்பளவில் இது அமைக்கப்பட்டுள்ளது. நுவாகோட் மாவட்டம், ரசுவா மாவட்டம், சிந்துபால்சோக் மாவட்டம் ஆகிய மாவட்டங்களுடன் சேர்ந்த மைய இமயமலைப் பகுதியை 26 கிராம சமூகங்கள் சூழ்ந்துள்ளன. வடக்கிலும் கிழக்கிலும் இப்பூங்கா திபெத்திலுள்ள கியோமோலங்மா தேசிய இயற்கைவளம் காப்புப் பகுதியுடன் இணைக்கப்பட்டுள்ளது . மேற்கு எல்லையில் போட்கோசி மற்றும் திரிசூலி ஆறுகள் உள்ளன. காத்மாண்டு பள்ளத்தாக்கிற்கு வடக்கே 32 கிலோமீட்டர் தொலைவில் தெற்கு எல்லை உள்ளது..
   
பூங்காவின் உட்புறத்தில் 4300 மீட்டர் உயரத்தில் கோசைன்குண்டா என்ற புனித நீர் ஏரி அமைந்துள்ளது. 6988 மீட்டர் உயர தோர்யி லக்பா என்ற மலை இப்பூங்காவை மேற்கு-கிழக்கு முதல் தென்கிழக்கு வரையென இரண்டாகாப் பிரிக்கிறது. லங்டாங் லிரங் உச்சி இப்பூங்காவின் மிக உயர்ந்த பகுதியாகும் .
புனிதமான இமயமலை நிலப்பரப்பின் ஒரு பகுதி லங்டாங் தேசியப் பூங்காவாகும் . 

## வரலாறு

1970 ஆம் ஆண்டு லங்டாங் பூங்கா இமயமலை பகுதியில்  நிறுவப்பட்ட முதலாவது பாதுகாக்கப்பட்ட பகுதியாக அறிவிக்கப்பட்டது. 1976 ஆம் ஆண்டில்  பூங்காவானது காடுகள் மற்றும்  வனவிலங்குகள் பாதுகாப்புக்காக என்று அரசால் முன்னுரிமை அளிக்கப்பட்டது. 1998 இல் 420 சதுரகிலோமீட்டர் (160 சதுர மைல்) இடைப் பரப்பாகவும் இப்பகுதி நீட்டிக்கப்பட்டது . இவ்வமைப்பின் மேலாண்மை வழிகாட்டுதலின்படி காடுகள், வனவிலங்குகள், கலாச்சார வளங்கள் முதலியன முன்னுரிமை பெற்றன. மாற்று எரிசக்தியையும் பிற இயற்கை மூலங்களையும் பாதுகாக்கவும் மேம்படுத்தவும் திட்டங்கள் இயற்றப்பட்டன .  
 
## காலநிலை

கோடை காலத்தில்  தென்மேற்கு பருவமழை கோடை இப்பூங்காவுக்கு மழையைக் கொடுக்கிறது. உயர வேறுபாடு காரணமாக பூங்காவின் முழு பகுதியும் வெப்பநிலையில் பெரிதும் மாறுபடுகிறது. ஆண்டு பனிப்பொழிவு பெரும்பாலும் சூன் முதல் செப்டம்பர் வரையில் கானப்படுகிறது. அக்டோபர் முதல் நவம்பர் வரையிலும் மற்றும் ஏப்ரல் முதல் மே வரை இங்கு சூடான மற்றும் வெப்பமும் . இரவுகள் குளிரால் நிரம்பியுள்ள சூழலும் நிலவுகிறது. வசந்த காலத்தில், 3,000 மீ (9,800 அடி) உயரத்தில் பொழியும் மழை பெரும்பாலும் பனியாக மாறிவிடும்.  டிசம்பர் முதல் மார்ச் வரையிலான குளிர்காலத்தில் சாதாரண நாட்களாகவும் இரவுகளில் உறையும் குளிரும் உள்ளன .

## தாவரங்கள்

ஏறக்குறைய 1000 மிமீ (3,300 அடி) மீ உயரத்திலிருந்து அல்பின் புதர்நிலம் மற்றும் வற்றாத பனிக்கட்டிக்கு கீழே உள்ள உயரமான வெப்பமண்டல காடுகளில்  உள்ள 18 வகையான சுற்றுச்சூழல் மண்டலங்களில் 14 வகையான பன்முகத்தன்மை தாவர வகைகள் இங்கிருப்பதாக வகைப்படுத்தப்பட்டுள்ளன . 

## மேற்கோள்கள்
 
## புற இணைப்புகள்

*
*Department of National Parks and Wildlife Conservation: ''Langtang National Park'' 
*EnvironmentNEPAL ''Langtang National Park''

பகுப்பு:நேபாளத் தேசியப் பூங்காக்கள்
கார்ட்டோசாட்-2இ

**கார்டோசாட்-2இ** (Cartosat-2E) என்பது விண்ணில் செலுத்தப்பட்ட ஒரு செயற்கைக்கோள் ஆகும். இது பூமி பகுதிகளை புகைப்படங்கள் எடுத்து அனுப்பத் தொடங்கியுள்ளது என இந்திய விண்வெளி ஆய்வு மையம் தெரிவித்துள்ளது.

ஆந்திரம் மாநிலம் சதீஸ் தவான் விண்வெளி மையத்தில் இருந்து பி. எஸ். எல். வி-சி38 ஏவூர்தி மூலம், கார்டோசாட் 2 இ 
செயற்கைக்கோளும், 30 சூன் 23-ஆம் தேதி விண்ணுக்கு அனுப்பப்பட்டன.நானோ செயற்கைக்கோள்களும் இந்தியாவின் கார்டோசாட்-2 இ செயற்கைகோள் 712 கிலோ எடையைக் கொண்டது. இது பூமியிலிருந்து 505 கிலோமீட்டர் உயரத்தில் அதன் சுற்று வட்டப்பாதையில் நிலை நிறுத்தப்பட்டது. இயற்கை வளங்களைப் பல்வேறு கோணங்களில் துல்லியமாகப் படம் எடுக்க உதவும் 3 நிழற்படக் கருவிகள் பொருத்தப்பட்டுள்ளன. இதன் ஆயுள்காலம் 5 ஆண்டுகள்.
இதில் நிலப் பகுதியை துல்லியமாகப் படம் பிடிக்கும் நவீன நிழற்படக் கருவி, தொலையுணர் கருவிகள் பொருத்தப்பட்டுள்ளன.
தற்போது அதில் உள்ள நிழற்படக் கருவிகள் அனைத்தும் துல்லியமாக வேலை செய்யத் தொடங்கியுள்ளன. சூன் 26- ஆம் தேதி முதல் கார்டோசாட் 2 இ செயற்கைக்கோள் புகைப்படங்களை அனுப்பத் தொடங்கியுள்ளது.
இந்தாண்டு பிப்ரவரி 15-ஆம் தேதிதான் 103 செயற்கைக்கோள்களுடன் கார்டோசாட் 2 டி செயற்கைக்கோள் பிஎஸ்எல்வி சி37 ராக்கெட் மூலம் வெற்றிகரமாக விண்ணில் நிலை நிறுத்தி உலகச் சாதனை படைத்தது இந்திய விண்வெளி ஆய்வு மையம்.
கார்டோசாட்-2 டி செயற்கைகோள் 714 கிலோ எடையைக் கொண்டது. இது பூமியிலிருந்து 505 கிலோமீட்டர் உயரத்தில் அதன் சுற்று வட்டப்பாதையில் நிலை நிறுத்தப்பட்டது. அதில் இயற்கை வளங்களைப் பல்வேறு கோணங்களில் துல்லியமாகப் படம் எடுக்க உதவும் 3 நிழற்படக் கருவி பொருத்தப்பட்டுள்ளன. இதன் ஆயுள்காலம் 5 ஆண்டுகள். இந்தச் செயற்கைக்கோளும் இப்போது தொடர்ந்து படம் எடுத்து அனுப்பி வருகிறது.
கடந்த 2005 ஆம் ஆண்டு மே மாதம் 5 ஆம் தேதி பி.எஸ்.எல்.வி. சி-6 ராக்கெட்டில் முதல் கார்டோ சாட்-1 செயற்கைக்கோள் விண்ணில் செலுத்தப்பட்டது.
அதைத்தொடர்ந்து பி.எஸ்.எல்.வி. சி-7, பி.எஸ்.எல்.வி. சி-9, பி.எஸ்.எல்.வி. சி-15 மற்றும் பி.எஸ்.எல்.வி. சி-34 உள்ளிட்ட ஏவூர்திகளில் கார்டோ சாட் வகை செயற்கைகோள்கள் விண்ணில் செலுத்தப்பட்டன.

## ராணுவப் பயன்பாடு
நாட்டின் பாதுகாப்புக்காக இந்திய ராணுவம் 13 செயற்கைக்கோள்களைப் பயன்படுத்தி வருகிறது. இப்போது அனுப்பப்பட்டுள்ள கார்டோசாட் 2 இ செயற்கைகோள் இதில் மிக முக்கியமானதாகப் பார்க்கப்படுகிறது.
இந்தச் செயற்கைக்கோள்களைப் பிரதானமாக்கி இந்திய ராணுவம், அண்டை நாடுகளின் செயல்பாடுகளைக் கண்காணித்து வருவதாக இஸ்ரோ விஞ்ஞானிகள் தெரிவிக்கின்றனர். கார்டோசாட் 1, 2, ரியோ சாட் 1, 2 ஆகியவை ராணுவக் கண்காணிப்புக்குப் பயன்படுத்தப்படுகின்றன. நிலப்பகுதியிலும் கடல் பகுதியிலும் எதிரி நாடுகளின் செயல்பாடுகளைக் கண்காணிக்கவும், அச்செயல்பாடுகளின் வரைபட எல்லைகளைக் குறிக்கவும் இந்த செயற்கைக்கோள்கள் பயன்படுகின்றன. இந்த வரிசையில் கார்டோசாட் 2 இ, அதிநவீன ரிமோட் சென்சிங் முறையில் குறிப்பிட்ட பகுதிகளில் இருந்து துல்லியமான புகைப்படங்களை எடுத்து அனுப்பும் திறன் கொண்டது. ஜியோ சாட் 7 செயற்கைக்கோளை இந்திய கடற்படை பயன்படுத்தி நீர்மூழ்கிக் கப்பல்கள், போர்க் கப்பல்கள் ஆகியவற்றை கண்காணித்து வருகிறது என்றும் இஸ்ரோ விஞ்ஞானிகள் தெரிவித்தனர்.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய செயற்கைக்கோள்கள்
பகுப்பு:கார்ட்டோசாட்
அதலஜ்

**அடாலஜ்** (Adalaj) இந்தியாவின் குசராத்து மாநிலத்தின் காந்திநகர் மாவட்டத்தில் உள்ள ஒரு நகரமாகும். இங்கு புகழ் பெற்ற அடாலஜ் படிக்கிணறு உள்ளது.

## புவியியல்
அதலஜ்  சராசரியாக  உயரத்தில் உள்ளது.

## விளக்கப்படங்கள்
2001 ஆம் ஆண்டின் கணக்கெடுப்பின் படி, இங்கு மக்கள்தொகை 9,774 பேர் ஆகும். ஆண்கள் 51 விழுக்காடும் பெண்கள் 49 விழுக்காடாகவும் உள்ளனர்.அடலஜில்  61% சராசரியாக கல்வியறிவு பெற்றிருக்கின்றனர். இது  59.5% என்ற தேசிய அளவை விட அதிகம். ஆண்களின் கல்வியறிவு 59 விழுக்காடாகவும், பெண்களின் கல்வியறிவு 41 விழுக்காடாகவும் உள்ளது. மக்கள் தொகையில் 15 விழுக்காடு பேர் 6 வயதிற்கும் குறைவானவர்கள்.

## அதலஜ் படிக்கிணறு

[thumb|[அடாலஜ் படிக்கிணறு]]
அதலஜ் படிக்கிணறு நகரின் புகழ்பெற்ற சுற்றுலாத் தளமாகும், இது காந்திநகரிலிருந்து 18 கிமீ தொலைவில் அமைந்துள்ளது. இந்த கிணறு கி. பி 1498 தனது கணவர் ரானா வீர் சிங் என்ற மன்னரின் நினைவாக  அவரது ராணி ருடாபாய் என்பவரால் கட்டப்பட்டது. குஜராத்தி மொழியில் இக்கிணறு ”வாவ்” என்று அழைக்கப்படுகிறது. இதன் படிகள் சிறந்த கலையம்சத்துடன் செதுக்கப்பட்டுள்ளன. இதற்குப் பல கதைகள் வழங்கப்படுகின்றன. அதன் சுவர்கள் மற்றும் தூண்களில் உள்ள செதுக்கல்களில் இலைகள், பூக்கள், பறவைகள், மீன், வடிவியல் வடிவங்கள் மற்றும் பிற வியப்புக்குரிய அலங்கார வடிவமைப்புகள் உள்ளன.

## மேற்கோள்கள்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:குஜராத் மாநிலத்திலுள்ள ஊர்களும் நகரங்களும்
ஆந்திரசீன்

**ஆந்திரசீன்** (*Anthracene*) பல வளையங்களைக் கொண்ட திண்ம அரோமாட்டிக் ஐதரோகார்பன் (PAH) ஆகும். இச்சேர்மத்தை அந்திரசீன் என்ற பெயராலும் அழைக்கலாம். இதன் மூலக்கூறு வாய்ப்பாடு C14H10. இதில் மூன்று பென்சீன் வளையங்கள் இணைந்துள்ளன. நிலக்கரி தாரின் ஒரு கூறு ஆகும். ஆந்திரசீன், சிவப்பு அலிசரின் சாயம் மற்றும் பிற சாயங்கள் தயாரிப்பில் பயன்படுத்தப்படுகிறது. நிறமற்றது. ஆனால், புற ஊதாக் கதிர்வீச்சிற்கு உட்படுத்தப்படும்போது நீல (400-500&nbsp;nm peak) நிறத்தில் ஒளிர்கிறது.

## வினைகள்
*ஆந்திரசீன் புற ஊதாக் கதிர் மூலம் போட்டோடைமரைஸ் ஆகிறது.
:

*ஆந்திரசீன் [4+2]- வளையசேர்க்கை முறையில் டைனோபில் ஒரிணைய ஆக்சிசன் உடன் வினைபுரிகிறது.(டீல்ஸ் ஆல்டர் வினை).
:

## மேற்கோள்கள்

## வெளிஇணைப்புகள்

* Image of anthracene crystals
* 
* IARC - Monograph 32
* National Pollutant Inventory - Polycyclic Aromatic Hydrocarbon Fact Sheet 
* European Chemicals Agency - ECHA 
* 

பகுப்பு:ஆந்திரசீன்கள்
பகுப்பு:கரிமக் குறைக்கடத்திகள்
பகுப்பு:மினுமினுக்கும் மற்றும் ஒளிரும் பொருட்கள்
நாப்தலீன்

**நாப்தலீன்** கரிமச் சேர்மத்தின் மூலக்கூறு வாய்ப்பாடு . இது எளிமையான பல்வளைய அரோமேடிக் ஐதரோகார்பன் ஆகும். வெண்மை நிற படிகம், குறிப்பிடத்தக்க மணம் உடையது. இது 0.08 பிபிஎம் அளவுக்கு குறைந்த அளவு செறிவுகளில் கண்டறியக்கூடியது. நாப்தலீன் வடிவத்தில் இரு பென்சீன் வளையங்கள் இணைக்கப்பட்டு உள்ளன. பூச்சிகளைக் கொல்லும் நாப்தலீன் உருண்டைகள் (அந்துருண்டைகள்) உற்பத்தியில் முக்கிய மூலப்பொருளாக உள்ளது.
 
## மேற்கோள்கள்

## வெளிஇணைப்புகள்

*Naphthalene—National Pesticide Information Center
*Naphthalene—EPA Air Toxics Web Site
*Naphthalene (PIM 363)—mostly on toxicity of naphthalene
*Naphthalene—CDC&nbsp;– NIOSH Pocket Guide to Chemical Hazards

பகுப்பு:நாப்தலீன்கள்
பகுப்பு:புற்றுநோய்க்காரணிகள்
பகுப்பு:பூச்சிக்கொல்லிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
நேபாளத்தில் பௌத்தம்

வலது|thumb|புத்தர் பிறந்த இடம், நேபாளத்தில்
[thumb|[சுயம்புநாதர் கோயில் ஸ்தூபி மற்றும் பிரார்த்தனை கொடிகள்.]]

**நேபாளத்தில் பௌத்தம்** அசோகரின் ஆட்சிக் காலம் முதல் இந்திய மற்றும் திபெத்திய சமயத் தூதுவர்களால் பரவத் தொடங்கியது.

## புத்தர் பிறப்பு
இளவரசர் சித்தார்த்தராக, இயற்பெயருடன் பிறந்த புத்தர் எந்த ஆண்டு பிறந்தார் என்பதை அறுதியிட்டுக் கூற இயலவில்லை. எனினும் பொதுவாக அவர் கி. மு. 563ஆம் ஆண்டு பிறந்தார் எனக் கருதப்படுகிறது. புத்தர் பிறந்த, சாக்கிய இராச்சியத்தில் உள்ள லும்பினியானது நேபாளத்தின் லும்பினி பகுதியின் தற்போதைய ரூபந்தேஹி மாவட்டத்தில் இருப்பதாகக் கருதப்படுகிறது.

## பௌத்தப் பிரிவுகள்
நேபாளத்தின் முக்கிய பௌத்தப் பிரிவுகள் திபெத்திய பௌத்தம் மற்றும் போன் பௌத்தம் என இருவகைப்படும். இங்கு பின்பற்றப்படும் சமயங்களில் இரண்டாவது பெரிய சமயமாக பௌத்தம் விளங்குகிறது.

## பௌத்தத்தைப் பின்பற்றுவோர்
கௌதம புத்தரின் போதனைகளை நேபாளத்தில் பின்பற்றத் தொடங்கிய முதல் மக்கள் கிராதர்கள் ஆவர். அவர்களுக்குப் பிறகு லிச்சாவிகள் மற்றும் நேவார் மக்கள் பின்பற்றத் தொடங்கினர். 
2001ஆம் ஆண்டு மக்கள் தொகைக் கணக்கெடுப்பின்படி, நேபாளத்தின் மக்கள்தொகையில் 10.74% பேர் பௌத்தத்தைப் பின்பற்றுகின்றனர். இவர்களில் பெரும்பாலானவர்கள் திபெத்திய-பர்மிய மொழிகளைப் பேசும் இன மக்களான நேவார் ஆவர்.  2001ம் ஆண்டின் மக்கட்தொகை கணக்கெடுப்பின் படி, நேபாளத்தில் இனவாரியாக பௌத்த மக்கள்தொகை விவரம்: 

எனினும், 2011ஆம் ஆண்டு மக்கள் தொகைக் கணக்கெடுப்பின்படி, நேபாளத்தின் மொத்த மக்கள் தொகையில் 9% பேர் மட்டுமே பௌத்தத்தைப் பின்பற்றுகின்றனர்.

## பண்பாட்டுத் தாக்கம்
நேபாளப் பண்பாட்டில் பெளத்தத் தாக்கங்கள் பெரிதும் பரவி வருகின்றன. பௌத்த மற்றும் இந்து கோயில்களும் இருவரின் விசுவாசத்திற்காக வணக்க வழிபாட்டு இடங்களை பகிர்ந்து கொள்கின்றனர். நேபாளத்தில் இந்து மதத்திற்கும் பௌத்தத்திற்கும் இடையில் உள்ள வேறுபாடு தெளிவாக இல்லை. அம்சுவர்மன் ஆட்சிக் காலத்தில், நேபாள இளவரசி பிருகுதி, திபெத்தில் பெளத்த மதம் பரவுவதற்கு பெரும் பங்காற்றினாள்.  மகாயான பௌத்தத்தில் உள்ள புனிதமான பௌத்த நூல்கள் முக்கியமாக ரஞ்சனா எழுத்துக்கள், நெவர்ஸின் அல்லது லஞ்சா என்ற எழுத்தில் எழுதப்பட்டன.  நேபாளத்தின் குன்று மற்றும் மலைப்பகுதிகளில் இந்து மதமானது புத்த மதக் கோட்பாடுகளை உள்வாங்கிக் கொண்டது. இரு மதங்களும் தெய்வங்களையும், கோயில்களையும் பகிர்ந்து கொள்ளக்கூடிய அளவிற்கு இது இருந்தது. உதாரணமாக, முக்திநாத் கோயிலானது இந்துக்களுக்கும் பௌத்தர்களுக்கும் புனிதமான மற்றும் பொதுவான வழிபாட்டு இடமாகத் திகழ்கிறது.

## இதனையும் காண்க
* திபெத்திய பௌத்தம்
* போன் பௌத்தம்

## மேற்கோள்கள்

பகுப்பு:நாடுகள் வாரியாக பௌத்தம்
பகுப்பு:ஆசியாவில் பௌத்தம்
பகுப்பு:நேபாளம்
சிங்கப்பூரில் பௌத்தம்

**சிங்கப்பூரில் பௌத்தம்** என்பதானது சிங்கப்பூரில் அதிகமானாரோல் கடைபிடிக்கப்படுகின்ற மதமான பௌத்தமாகும். 2020 மக்கள் தொகைக் கணக்கெடுப்பின்படி 31.1 விழுக்காட்டு மக்கள் தொகையினர் பௌத்தத்தைப் பின்பற்றுகின்றனர். 2015இல், 3,276,190 சிங்கப்பூர்க்காரர்களில் 33.21 விழுக்காட்டினரான 1,087,995 பேர் பௌத்தர்களாக அடையாளப்படுத்தப்பட்டுள்ளனர்.

## பௌத்தர்கள்
சிங்கப்பூரில் பௌத்தம், இசுலாம், கிறித்துவம், இந்து, சீக்கியம், டாவோ, கன்பூசியன் ஆகிய மதங்கள் உள்ளன. 2010 ஆம் ஆண்டில் சிங்கப்பூரில் சம­யம் சாரா­த­வர்­கள் அதி­க­மாகி இருக்­கி­றார்­கள். 15 வயதிற்கும், அதற்­கும் அதிக வய­துள்­ள­வர்­களில் 31.1% பௌத்­தர்­கள் என்று தங்­களைச் கூறிகொண்­ட­னர். பிற பிரிவுகள் என்ற நிலையில் 8.8% தாவோ­யிஸ்­டு­கள்; 18.9% கிறிஸ்­து­வர்­கள்; 15.6% முஸ்­லிம்­கள்; 5% இந்­துக்­கள் உள்ளனர்.

## மகாயான பௌத்தம்
பௌத்த சமயத்தின் ஒரு பிரிவான மகாயானமே சீனா, ஜப்பான், கொரியா, வியட்நாம், சிங்கப்பூர் ஆகிய நாடுகளில் பொதுவாகப் பின்பற்றப்படும் பௌத்தமாக உள்ளது. மலேசியா, சிங்கப்பூர் போன்ற நாடுகளிலும் தேரவாத பௌத்தத்திற்கு அங்கீகாரம் உண்டு. சீனர்கள் பரவியுள்ள சிங்கப்பூர், மலேசியா போன்ற நாடுகளிலும் பௌத்தம் ஆளுமை பெற்று விளங்குகின்றது. சிங்கப்பூரிலும் மலேசியாவிலும் திபெத்திய பௌத்தர்களின் எண்ணிக்கை அதிகரித்து வருகிறது.

## பௌத்த அமைப்பு
1948இல் நிறுவப்பட்ட சிங்கப்பூர் பௌத்த பெடரேசன் என்ற அமைப்பானது சிங்கப்பூரில் உள்ள பௌத்தர்களையும், பௌத்த அமைப்புகளையும் ஒன்றிணைக்கிறது. மேலும் பௌத்தம் தொடர்பான விழா நிகழ்வுகளை நடத்துகிறது.

## மேற்கோள்கள்

## வெளி இணைப்புகள்
* ஈஸ்வரன்: புத்தரின் போதனைகள் இந்த நெருக்கடி காலத்தில் நமக்குத் தெம்பளிக்கட்டும் ‘இதுவும் கடந்துபோகும்’, தமிழ் முரசு, 8 மே 2020
* கட்டுப்பாடுகளுக்கு முக்கியத்துவம் தந்து வீட்டிலேயே வழிபாடு, தமிழ் முரசு, 27 மே 2021
* The Buddha Tooth Relic Temple in Singapore, Vic Stefanu - Amazing World Videos, 1 August 2015

பகுப்பு:சிங்கப்பூரில் சமயம்‎
பகுப்பு:நாடுகள் வாரியாக பௌத்தம்
பகுப்பு:ஆசியாவில் பௌத்தம்
வியட்நாமில் பௌத்தம்

thumb|புல் தாப் ஆலயத்தில் உள்ள அலாக்கோடிஸ்வாரா சிலை, மெல்லிய மற்றும் பொலிவான மரம், மீட்டெடுக்கப்பட்ட லீ சகாப்தத்தில் "ஆண்டின் இலையுதிர் ஆண்டின் பில்ஹான்" (1656).
**வியட்நாமில் பௌத்தம்** என்பதானது வியட்நாமிய மக்களால் பின்பற்றப்பட்டு வருகின்ற, முதன்மை மதமான, மகாயான பௌத்தமாகும். பௌத்தம், வியட்நாமிற்கு கி.மு.மூன்று அல்லது இரண்டாம் நூற்றாண்டில் இந்தியாவிலிருந்தோ, கி.பி.ஒன்று அல்லது இரண்டாம் நூற்றாண்டிலோ வந்திருக்க வேண்டும். வியட்நாம் பௌத்தமானது தாவோயிசம், சீன நாட்டுப்புற மதம், மற்றும் வியட்நாமிய நாட்டுப்புற மதம் ஆகியவற்றின் சில கூறுகளோடு தொடர்பு கொண்டுள்ளது.

## மகாயான பௌத்தம்
மகாயான பௌத்தம் சீனா, ஜப்பான், கொரியா, வியட்நாம், சிங்கப்பூர் ஆகிய நாடுகளில் பொதுவாகப் பின்பற்றப்படுகிறது.

## வரலாறு
முதலில் இந்தியாவில் இருந்தும், பின்னர் பிரதானமாக சீனாவிலிருந்து பௌத்தம் 2,000 ஆண்டுகளுக்கு முன்னர் வியட்நாமிற்கு வந்தது. இருந்தபோதிலும், இது 15 ஆம் நூற்றாண்டில் ஆளும் வர்க்கங்களுக்கு ஆதரவாக இருந்தது.20ம் நூற்றாண்டின் தொடக்கத்தில் ஒரு மறுமலர்ச்சி ஏற்பட்டாலும், குடியரசுக் காலத்தில், கத்தோலிக்க சார்பு கொள்கைகள் பௌத்தர்களை எதிர்த்தன. தற்போது, மக்கள்தொகையில் 16% மட்டுமே பௌத்தத்தை ஆதரிக்கின்றனர். ஆனால் அது இன்னும் மிகப்பெரிய மதமாகும்.
எந்தவொரு கோவில்களும் அரசிலிருந்து சுயாதீனமாக செயல்பட அனுமதிக்கப்படவில்லை என்றாலும், அரசாங்கம் இப்போது பௌத்த மதத்திற்கு அதிக தளர்வுகள் அளித்திருக்கிறது. வியட்நாமின் 80 விழுக்காட்டு மக்கள் பௌத்தத்தைப் பின்பற்றி வருகின்றனர்.

## மகாயான பௌத்தம்
வியட்நாமில் மகாயான பௌத்தம் முதன்மையாக உள்ளது. தென்கிழக்கு ஆசியாவின் தெராவடா நாடுகளில் வியட்நாம் தனித்துவமானது.
பெரும்பாலான வியட்நாமிய மஹாயான பௌத்த மதம் சன் (ஜென்) மற்றும் தூய நிலத்தின் கலவையாக உள்ளது. சில தியன் தாய் செல்வாக்கைக் கொண்டுள்ளது. எனினும், தெராவிடின் பெளத்தம் கெமர் இனத்தவர் மத்தியில் உள்ளது. 11 ஆம் நூற்றாண்டு முதல் 15 ஆம் நூற்றாண்டு வரை வியட்நாம் ஆட்சியாளர்களின் ஆதரவு இருந்தது. கி.பி.1428 முதல் கி.பி.1788 வரை ஆட்சி செய்த லீ வம்சத்தின் போது பௌத்தம் செல்வாக்குடன் இருந்தது.

## அமைப்புகள்
வியட்நானாமில் பௌத்த அமைப்புகள் உள்ளன. அவை வியட்நாம் அரசாங்கத்தின் ஒப்புதலுடனான பௌத்த சர்ச் (BCV) மற்றும் வியட்நாம் சுதந்திர ஐக்கிய ஒன்றிய பௌத்த சர்ச் (UBCV) என்பனவாகும்.

## மேற்கோள்கள்

## வெளி இணைப்புகள்
* திக் நியட் ஹான்: சமூகக் கடப்பாடுடைய ஆன்மிக ஆசிரியர், இந்து தமிழ் திசை, 24 சனவரி 2022

பகுப்பு:வியட்நாம்
பகுப்பு:மகாயான பௌத்தம்
பகுப்பு:நாடுகள் வாரியாக பௌத்தம்
பகுப்பு:ஆசியாவில் பௌத்தம்
சா. பூல்சந்த் வீர்சந்த் அரசு மேல்நிலைப் பள்ளி, சீரநாயக்கன்பாளையம்

**சா. பூல்சந்த் வீர்சந்த் அரசு மேல்நிலைப் பள்ளி** என்ற பள்ளி தமிழ்நாட்டின், கோயமுத்தூர் மாவட்டம், சீரநாயக்கன்பாளையத்தில் உள்ள அரசு மேல்நிலைப் பள்ளி ஆகும்.

சா. பூல்சந்த் வீர்சந்த் அரசு மேல்நிலைப் பள்ளியானது கோயம்புத்தூர் வேளாண்மை பல்கலைக்கழகம் அருகே சீரநாயக்கன் பாளையத்தில் உள்ளது. இப்பள்ளி 1967 ஆம் ஆண்டு தொடங்கப்பட்டது. பள்ளியில் 26 ஆசிரியர்களும், 352 மாணவர்களும் உள்ளனர். இப்பள்ளியில் தமிழ், ஆங்கில வழி வகுப்புகள் உள்ளன. ஆங்கில மொழித் திறனை வளர்க்க இந்தப் பள்ளியில் ஆங்கில மொழி ஆய்வகம் செயல்படுகிறது. பள்ளியில்  சடுகுடு, துடுப்பாட்டம், கேரம், சதுரங்கம் போன்ற விளையாட்டுகளில் சிறப்பாக பயிற்சி அளிக்கப்பட்டு, மண்டல, மாநில, தேசிய அளவிலான போட்டிகளில் இந்த பள்ளி மாணவர்கள் பங்கேற்கின்றனர். 

இங்கு பள்ளிப் படிப்பை முடித்தவர்கள், கட்டாயம் உயர் கல்வியையும் முடிக்க வேண்டும் என்பதில் பள்ளி நிர்வாகம் கவனத்துடன் இருக்கிறது. 12 ஆம் வகுப்புப் பொதுத்தேர்வு முடிந்த பிறகு எல்லா மாணவர்களையும் கூட்டி பேசி, அனைவரும் கல்லூரிகளில் சேர வேண்டும் என்பதை வலியுறுத்துகிறனர். என்னென்ன படிப்புகளை தேர்வு செய்யலாம் என ஆலோசனைகள் வழங்கப்படுகிறது. பொருளாதார சூழல் காரணமாக உயர் கல்வி வகுப்புகளில் சேர முடி யாத மாணவர்களை பள்ளிக்கு வரவழைத்து. முதலாம் ஆண்டு கல்விக் கட்டணத்தை செலுத்தி, அவர்கள் கல்லூரி படிப்பில் சேருவதை உறுதி செய்கிறனர். இதற்கு உலகின் பல்வேறு நாடுகளில் வசிக்கும் இப்பள்ளியின் பழைய மாணவர்கள் நிதியுதவி செய்கின்றனர்.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள அரசுப் பள்ளிகள்
அமீர்ப்பூர், இமாச்சலப் பிரதேச சட்டமன்றத் தொகுதி

**ஹமீர்ப்பூர் சட்டமன்றத் தொகுதி** (*Hamirpur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஹமீர்ப்பூர் மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 38 ஆகும்.

## சட்டமன்ற உறுப்பினர்கள்

**குறிப்பு**

## குறிப்புகள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஹமீர்ப்பூர் மாவட்டம், இமாச்சலப் பிரதேசம்
சி. லக்சும ரெட்டி

சர்க்காலா லக்ஷ்ம ரெட்டி (பிப்ரவரி 3, 1962), ஒரு முன்னாள் ஹோமியோபதி டாக்டர், தெலுங்கானா மற்றும் தற்போதைய தெலுங்கானா மாநிலத்தின் ஒரு அரசியல்வாதி. தெலுங்கானா இராட்டிர சமிதிக்கு ஜத்செர்லா தொகுதியில் சட்டசபை உறுப்பினராக உள்ளார். அவர் தெலுங்கானா மாநில முதல் எரிசக்தி அமைச்சராகப் பணியாற்றினார். பின்னர் சுகாதாரத் துறை அமைச்சராகப் பணியாற்றினார்.

## ஆரம்ப வாழ்க்கை மற்றும் கல்வி
ரெட்டி 1962 ஆம் ஆண்டு பிப்ரவரி 3 ஆம் தேதி ஜடச்செலவில் பிறந்தார். திம்மஜீப்பே மண்டலத்தின் அவானா கிராமத்தைச் சேர்ந்தவர். ஹைதராபாத் கர்நாடகா கல்வி கழகம் (குல்பர்கா, கர்நாடகா) இருந்து ஹோமியோபதி மருத்துவ அறிவியலில் பட்டம் பெற்றார். அங்கு அவர் ஒரு மாணவர் தலைவர் ஆவார். பின்னர் அவர் அரசியலுக்குள் நுழைவதற்கு முன்பு ஜாதேட்சாவில் ஹோமியோபதி மருத்துவராகப் பயிற்சி பெற்றார்.

## அரசியல் வாழ்க்கை
ரெட்டி, அரசியலில் மிகுந்த ஆர்வம் கொண்டவராக இருந்தார். திம்மஜீப்பே மண்டலத்தில் அவரது கிராமமான அவானச்சாவின் சார்பான அவரது அரசியல் வாழ்க்கையைத் தொடங்கினார். இறுதியில், அவர் திம்மஜீப்பே மண்டல் மட்டத்தில் ஒற்றை சாளர அமைப்பு மற்றும் நூலகச் சங்கத்திற்கு பல சேவைகளையும் செய்தார். 2001 ஆம் ஆண்டு கே. சந்திரசேகர் ராவ் கட்சியை ஆரம்பித்தபின்னர், தெலுங்கானா இராட்டிர சமிதி கட்சியில் இணைந்தார். 2004 சட்டசபைத் தேர்தலில் ஜத்செர்லா தொகுதியிலிருந்து அவர் வெற்றி பெற்றார். ஆனால் கே. சி. ஆரின் அழைப்பை ஏற்றுக் கொண்டு, ரெட்டி முதல் முறையாக 2008 ஏப்ரல் மாதம் தனது பதவியை இராஜிநாமா செய்தார், அப்போது தனி அரசுக்கான கோரிக்கையை மத்திய அரசு சந்திக்கவில்லை, ஆனால் துரதிருஷ்டவசமாக இழப்புக்களைக் கண்டது. 2014 சட்டசபைத் தேர்தலில் அவர் மீண்டும் ஜாதேட்சாவில் வென்று மின்சக்தி அமைச்சராக பதவியேற்றார். சுகாதார அமைச்சராக துணை முதல்வர் டி. ராஜயாவை பதவி நீக்கம் செய்த பின்னர், ரெட்டி அவருக்கு பதிலாக, மருத்துவ மற்றும் சுகாதார துறைக்கு மாற்றப்பட்டார்.

## தனிப்பட்ட வாழ்க்கை
இவர் மருத்துவர் சுவேதாவை மணந்தார். இவர்களுக்கு இரண்டு குழந்தைகள் உள்ளனர்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பகுப்பு:பாரத் இராட்டிர சமிதி அரசியல்வாதிகள்
குயின்டாஸ் பாபியாஸ் பிக்டர்

**குயின்டாஸ் பாபியாஸ் பிக்டர்** (Quintus Fabius Pictor) என்பவர் மிக முன்னதாக அறியப்பட்ட உரோமானிய வரலாற்றாசிரியர் ஆவார். இவரது வரலாறு, கிரேக்க மொழியில் எழுதப்பட்டு, இப்போது எஞ்சியிருக்கும் சில பகுதிகளைத் தவிர, பழைய எழுத்தாளர்கள் மீது மிகவும் ஆதிக்கம் செலுத்துவதாகவும் உரோமானிய உலகிற்கு கிரேக்க வரலாற்று முறைகளை அறிமுகப்படுத்துவதில் நிச்சயமான பங்களித்ததாகவும் இருந்தது. இருப்பினும், இந்தப் பணியானது உரோம் மீது மிகுந்த பாரபட்சமாக இருந்தது. இரண்டாம் பியூனிக் போர் (கி.மு. 218-201) கார்தேஜ் மீது குற்றம் சுமத்தப்பட்டு, உரோமானிய குடியரசை அதன் நட்பு நாடுகளுக்கு விசுவாசமான ஒரு நல்ல வரிசைப்படுத்தப்பட்ட மாநிலமாக மாற்றியது. பாபியாஸ் அநேகமாக பிரேட்டராக பணியாற்றினார், செனட் உறுப்பினராக இருந்தார், மேலும் கிமு 216 ஆம் ஆண்டில் ஆரக்கிள்க்கு அனுப்பப்பட்ட தூதுக்குழுவில் பங்கேற்றார். 

## மேற்கோள்கள்
பகுப்பு:வரலாற்றாளர்கள்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
கெர்ட் ஹான்பர்க்

thumb
**கெர்ட் ஹான்பர்க்** (30 மே 1969, பிரெட்ஸ்ட்ரூப்) டென்மார்க்கைச் சேர்ந்த ஒரு முன்னாள் பன்னாட்டு வேகவழி விசையுந்து ஓட்டுனர் ஆவார். டேனிய இளையோர் வாகையர் பட்டத்தை வென்ற பிறகு 1988 ஆம் ஆண்டில் கிராட்லி வேகவழி அணியினரிடம் சேர்ந்தார். அவர் 1989 ஆம் ஆண்டில் 21-வயதுக்குக் கீழுள்ளோருக்கான உலக வாகையர் பட்டத்தை வென்றார். 1991-ம் ஆண்டு குழுவினர் உலகக் கோப்பையைை வென்ற டென்மார்க் வேகவழி அணியில் உறுப்பினராக இருந்தார். பின்னர் 1992-ம் ஆண்டில் தனியோருக்கான உலக இறுதிப்போட்டியில் மூன்றாவது இடத்தைப் பிடித்தார்.

அவர் இங்கிலாந்தில் கிராட்லி ஹீதன்ஸ் அணிக்கும் சுவீடனில் டக்கர்னா அணிக்கும் விசையுந்து ஓட்டியுள்ளார்.

## உலக இறுதிப்போட்டியில்
### தனிநபர் உலக வாகையர் பட்டம்
* 1991 -  குத்தபோரிய, உல்லவி - இருப்பு - விசையுந்தை ஓட்டவில்லை
* 1992 -  விராத்ஸ்சாஃப், ஒலிம்பிக் விளையாட்டரங்கம் - **மூன்றாவது** - 10 புள்ளிகள்

### குழுவினர் உலகக் கோப்பை
* 1989 -  பிராட்போர்டு, ஓட்சல் விளையாட்டரங்கம் - (ஹான்ஸ நீல்சன் / எரிக் குண்தர்சன் / யான் யோகன்சன் / பிரையன் கார்கர் ஆகியோருடன் இணைந்து) - **இரண்டாவது** - 34 புள்ளிகள் (9)

## குறிப்புகள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:டென்மார்க்கு விளையாட்டு வீரர்கள்
மண்ணின் ஊட்டத்திறன் மற்றும் உற்பத்தித்திறன்

பயிருக்குத் தேவையான அனைத்து ஊட்டச்சத்துக்களை சரியான விகிதத்தில் அளிக்கும் திறன் அம்மண்ணின் ஊட்டத்திறன் எனப்படும்.

பயிர்கள் நன்கு வளர்வதற்கு தேவையான சூழ்நிலை, சரியான விகிதத்தில் ஊட்டச் சத்துக்களை அளிக்கும் மண்ணானது நல்ல மகசூலை கொடுக்கும் மண்ணின் இத்திறனே மண் உற்பத்தித் திறன் ஆகும்.

“ எல்லா வளமான மண்ணம் உற்பத்தி திறன் உள்ள மண்ணல்ல ஆனால் உற்பத்தி திறன் உள்ள மண் அனைத்தும் வளமான மண்ணே”

மண்ணின் உற்பத்தி திறனை அதிகரிக்கும் முறைகள்

# அதிக தொழு உரம் (இயற்கை உரம்) பயன்படுத்துதல்
# கோடையில் நிலத்தை உழவு செய்தல்
# முறையான சாகுபடி வேலைகளை மேற்கொள்ளுதல்

குறிப்புகள் 
# http://www.textbooksonline.tn.nic.in/Books/12/Std12-Voc-AP-TM.pdf 

பகுப்பு:மண் அறிவியல்
பகுப்பு:உழவியல்
மண்ணின் மதிப்பு

**மண்ணின் மதிப்பு** (*Soil value*) என்பது மண்ணின் தரத்தை ஒப்பிட்டு மதிப்பீடு செய்வதாகும்.  இது மண் மாதிரித்  தரவும், வரம்புகளும் 0 (மிகக் குறைந்தது) முதல் 100 (மிக மிக உயர்ந்தது) ஆக வரையறுக்கப்படுகிறது. பயிர் செய்யும் நிலத்தின் மண் மதிப்பானது மண்வகை, மண்ணின் நிலை, மற்றும் தாய் பாறையை வைத்து கணக்கிடப்படுகிறது.

மண்ணின் மதிப்பு மூலம் வேளாண்மையில் நிகர வருமானம் அறியப்படுகிறது. மண்ணின் மதிப்பு, நிலவும் பருவநிலை காரணமாக விளை பொருள்களின் மதிப்பை கணக்கிட உதவுகிறது. மண்ணின் தரத்திற்கு ஒரு அளவு கோலாக *ரிச் ஸ்டாண்டர்டு பார்ம்* என்ற அளவு கோல் செர்மனி தேசத்தில் 1934ஆம் ஆண்டில் உருவாக்கப்பட்டது. 

## மதிப்புகளின் வரம்பு
பின்வரும் நிறங்கள் குறிப்பிட்ட வரம்பு மதிப்புகளுக்கு மண்ணின் தரத்தைக் குறிக்கப் பயன்படுத்தப்படுகிறது: 

## மேற்கோள்கள்

பகுப்பு:மண் அறிவியல்
பகுப்பு:உழவியல்
கரகாட்டம்

**[https://www.biofact.in/2020/11/karakkattam-in-tamil.html கரகாட்டம்] ** அல்லது "கரகம்" (கரகம்: 'நீர் பானை' நடனம்) தமிழர்களின் பாரம்பரிய ஆட்டங்களில் ஒன்று. தலையில் கரகம் வைத்து ஆடும் ஆட்டம் இதுவாகும். கரகம்  என்பது ஒரு பானை வடிவ கமண்டலத்தைக் குறிக்கும். சங்க இலக்கியங்களில் கரகாட்டம் குடக்கூட்டம் என்று குறிப்பிடப்பட்டுள்ளது. பல விதங்களில் அலங்கரிக்கப்பட்ட கரகத்தை தலையில் வைத்தபடி, சமநிலை கரகாட்டம் ஆடப்படும். மாரியம்மனைப் புகழ்ந்து பாடிய ஒரு பண்டைய நாட்டுப்புற நடனம். மதுரை, தஞ்சாவூர், திருச்சிராப்பள்ளி, கோயம்புத்தூர், திருநெல்வேலி போன்ற மாவட்டங்களில் கோவில் திருவிழாக்களில் கரகாட்டத்தோடு காவடியாட்டம், பொய்க்கால் குதிரையாட்டம் என பல்வேறு நடனங்கள் நடைபெறும்.

## கரகம் அமைக்கப்படும் முறை
அலங்கரிக்கப்பட்ட செம்பு அல்லது பித்தளை குடத்தைத் தலையில் வைத்துக்கொண்டு நையாண்டி மேள இசைக்கு ஏற்றவாறு குடம் கீழே விழாதவாறு பெண்கள் மற்றும் ஆண்கள் ஆடும் ஆட்டம் கரகாட்டம் எனப்படும். கரகம் என்ற வார்த்தைக்கு கமண்டலம், பூக்குடம், கும்பம், செம்பு, நீர்க்குடம் என்ற பல அர்த்தங்கள் உண்டு. கரகாட்டத்திற்கு 3 கிலோ எடையுள்ள செம்பினுள் 3 அல்லது 4 கிலோ மண்ணோ, அரிசியோ இட்டு ஒரு ரூபா நாணயமும் வைத்து கரகச் செம்பு தயாரிக்கப்படும். கரகம் என்பது விதைப்பாதுகாப்பின் ஓர் அங்கமாகவும்  இருந்து வந்திருக்கிறது. கரகத்தின் உள்ளே விதைகளை இட்டு வைத்து, வழிபட்டு, அந்த விதைகளை முளைப்பாரி என அழைக்கப்படும் விதைத்தேர்வு முறைக்கு அனுப்பி வைக்கும் கலாச்சாரம் நீண்ட காலமாக இருந்து வருகிறது. ஒரு விதத்தில் விதைகளை கரகத்தின் வழியாக வழிபடும் முறை என்றும் சொல்ல முடியும். இந்த செம்பின் வாய்ப் பகுதியை தேங்காயால் மூடுவதற்கென்றே கட்டை வைத்திருக்கின்றனர். இதன் பின் டோப்பா எனப்படும் குடையை இதன்மேல் பொருத்தி வைப்பர். குடையின் மேலே கிளி, அன்னம், புறா போன்ற தக்கைப்பறவை உருவம் இருக்கும். தெய்வ வழிபாட்டிற்கு ஆடும் கரகம் "சக்திக்கரகம்' என்றும் தொழில்முறைக் கரகத்தை "ஆட்டக்கரகம்' என்றும் சொல்வர். தோண்டிக்கரகம் என்றால் மண்ணால் செய்யப்படுவது. பித்தளையால் செய்யப்படுவது செம்புக்கரகம் என்றும் அழைக்கப்படும். முன்பு ஆண்கள் பெண் வேடமிட்டு ஆடியதை இன்று பெண்களே ஆடுகின்றனர். இவ்வாட்டத்திற்கு நையாண்டிமேளம், சிறிய உடுக்கை, பெரிய உடுக்கை, சத்துக்குழல், செண்டை, பறை என்பன இசைக்கப்படுகின்றன. நாதஸ்வரத்தில் பாடல் வாசிக்க மேளம் முழங்க அந்த 
இசைக்கேற்ப கரகாட்டக் கலைஞர்கள் ஆடுவார்கள்.

## கரகாட்ட வகைகள்
* சக்தி கரகம்  - பக்தி கலந்து கோயில்களில் ஆடப்படுவது.
* ஆட்ட கரகம் - பொதுமக்கள் முன் அல்லது பொது நிகழ்வுகளில் ஆடப்படுவது

## திரைப்படம்
மிகவும் பிரபலமான கரகாட்டக்காரன் திரைப்படம் ஜூன் 16, 1989ல் வெளியானது.

## காட்சியகம்

File:Dance_musicians,Karakattam,TamilNadu355.jpeg|கரக இசைக்கலைஞர்
File:A aesthetic floral vow.JPG|பூக்கரகம்
File:Dancers,Karakattam,starting,TamilNadu356.jpeg|தொடக்க நிலை
File:Dancers,Karakattam,Tamil Nadu357.jpeg|ஒரு நடனப்பாங்கு
படிமம்:Dancers,Karakattam,Tamil Nadu358.jpg|கரகாட்டக் கலைஞர்கள்
File:கரகாட்டம்.JPG|கரகாட்டம்


## மேற்கோள்கள்
* கரகாட்டம்- ஆறாம்திணைக் கட்டுரை 
* karakattam - சென்னை சங்கம் நிகழ்ச்சிகளில் கரகாட்டம்

பகுப்பு:தமிழர் ஆடற்கலைகள்
பகுப்பு:காணொளிக் கோப்பு உள்ள கட்டுரைகள்
மதிப்பு

மதிப்பு அல்லது மதிப்புகள் குறிப்பிடலாம்:
* மதிப்பு (நெறிமுறைகள்), அது செயல்களை தங்களை சுருக்கமான பொருள்களாக கருதுவதன் மூலம் அவற்றை மதிப்பிடுவதாக விவரிக்கப்படலாம்
* சமூக கற்பனை என்பது ஒரு குறிப்பிட்ட சமூக குழுவிற்கு பொதுவான மதிப்புகள், நிறுவனங்கள், சட்டங்கள் மற்றும் சின்னங்களின் தொகுப்பு ஆகும்
* மதிப்பு (பொருளாதாரம்), பொருள் அல்லது சேவையிலிருந்து பெறப்பட்ட நன்மையின் ஒரு அளவு மதிப்புக் கொள்கை (பொருளாதாரம்), 
* பொருளாதார மதிப்பின் கருத்து ஆய்வு மதிப்பு (மார்க்கெட்டிங்), வாடிக்கையாளர்களின் நன்மைகள் மற்றும் செலவினங்களை மதிப்பீடு செய்வதற்கான வித்தியாசம் 
* மதிப்பு முதலீடு, ஒரு முதலீட்டு முன்னுதாரணம்

## பிற பயன்பாடுகள்
* மதிப்பு, லேசான அல்லது தொனியாகவும் அறியப்படுகிறது, இது நிறம் அல்லது நிற வெளிச்சத்தின் பிரகாசத்தின் மாறுபாட்டின் மாறுபாட்டின் பிரதிநிதித்துவம் 
* மதிப்பு (கணினி விஞ்ஞானம்), எந்த (மேலும்) (கணிதம்) செயலாக்கத்தையும் குறிக்கும் வெளிப்பாடு;ஒரு "சாதாரண வடிவம்"
*  மதிப்பு (கணிதம்), ஒரு மாறி, மாறிலி அல்லது வெளிப்பாட்டிற்கு ஒதுக்கப்படும் அல்லது கணக்கிடப்பட்ட எண் போன்ற ஒரு சொத்து 
* மதிப்பு (அரைப்புள்ளிகள்), குறியீட்டின் முக்கியத்துவம், நோக்கம் மற்றும் / அல்லது அர்த்தம் மற்ற அடையாளங்களால் தீர்மானிக்கப்பட்ட அல்லது பாதிக்கப்படும் 
* குறிப்பு மதிப்பு, இசைக் குறிப்புகளின் ஒப்பீட்டு காலம்

## மேலும் காண்க
* மதிப்பு கோட்பாடு, எப்படி, ஏன், மற்றும் என்ன பட்டம் மக்கள் விஷயங்களை மதிப்பிடுவது ஒரு அணுகுமுறை அணுகுமுறைகள்
பகுப்பு:பக்கவழி நெறிப்படுத்தல்
சுஜான்பூர், பஞ்சாப் சட்டமன்றத் தொகுதி

**சுஜான்பூர் சட்டமன்றத் தொகுதி** (Sujanpur Assembly constituency) என்பது இந்தியாவின் பஞ்சாப் மாநிலத்தில் பதான்கோட் மாவட்டத்தில் உள்ள ஒரு சட்டமன்றத் தொகுதி ஆகும்.இத்தொகுதியில் பல்வேறு தேர்தல்களில் வெற்றி பெற்ற சட்டமன்ற உறுப்பினர்கள் மற்றும் அவர்கள் சார்ந்த கட்சிகள் விவரம் பின்வருமாறு தரப்பட்டுள்ளது.

## சட்டமன்ற உறுப்பினர்
* 1951: பிரதாப் சிங், இந்திய தேசிய காங்கிரசு
* 1977: சாமன் லால், இந்திய தேசிய காங்கிரசு
* 1980: சாமன் லால், இந்திய தேசிய காங்கிரசு
* 1985: ரகுநாத் சாகாய் பூரி, இந்திய தேசிய காங்கிரசு
* 1992: ரகுநாத் சாகாய்  பூரி, இந்திய தேசிய காங்கிரசு
* 1997: சட்பால் சைனி, பாரதிய ஜனதா கட்சி
* 2002: ரகுநாத் சாகாய் பூரி, இந்திய தேசிய காங்கிரசு
* 2007: தினேஷ் சிங் பாபு, பாரதிய ஜனதா கட்சி
* 2012: தினேஷ் சிங் பாபு. பாரதிய ஜனதா கட்சி
* 2017: தினேஷ் சிங் பாபு. பாரதிய ஜனதா கட்சி
* 2022: நரேஷ் புரி. இந்திய தேசிய காங்கிரசு

## மேற்கோள்கள்

பகுப்பு:பதான்கோட் மாவட்டம்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
குவாங்போ மலை

**குவாங்போ மலை** (மொழியில்) சீனாவில் உள்ள  புஜியான் மாகாணத்தில்  இருக்கும் ஒரு மலை ஆகும்.

 புத்த கோயில்களுக்கு இந்த மலை பிரபலமானது. வான்பு கோவில் இந்த மலையில் இருக்கும் பிரபலமான கோவிலாகும்.

## சான்றுகள்


## மேலும் காண்க
யங்மிங் மலை
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:சீன மலைகள்
கிரிப்மீட்டர்

பூமியின் ஒரு செயல்திறமிக்க புவியியல் தவறுகளின் மெதுவான மேற்பரப்பில் இடமாற்றத்தை கண்காணிக்கும் ஒரு கருவி ஆகும். அதன் செயல்பாடு பூகம்பங்களுக்கிடையே மெதுவான, சீஸனிச சிதைவை பதிவு செய்வதாகும். ஒரு கிரிப்மீட்டர் அளவீட்டு எல்லை வழக்கமாக 10-30 மிமீ மட்டுமே. கலிபோர்னியாவில் சுமார் 40 கிரிப்மீட்டர்  செயல்படுகின்றன-பெரும்பாலானவை அமெரிக்காவின் புவியியல் சர்வே (யு.ஜி.ஜி.எஸ்) ஆல் இயக்கப்படுகின்றன, ஆனால் ஒன்பது ஆய்வாளர்கள் கொலராடோவால் நிர்வகிக்கப்படுகின்றன.

## மேற்கோள்கள்

பகுப்பு:அளவிடும் கருவிகள்
கசோல்

**கசோல்** (*Kasol*) என்பது வட இந்தியாவின்  இமாச்சலப் பிரதேசத்திலுள்ள குல்லு மாவட்டத்தில் அமைந்துள்ள ஒரு குக்கிராமம் ஆகும் . பார்வதி ஆற்றின் கரையில் உள்ள பார்வதி பள்ளத்தாக்கில் மணிகரண் மற்றும் புண்டர் நகரங்களுக்கு நடுவில் இக்கிராமம் அமைந்திருக்கிறது. புண்டர் நகரத்திலிருந்து 30 கிலோமீட்டர் தொலைவிலும் மணிகரண் நகரத்திலிருந்து 3.5 கிலோமீட்டர் தொலைவிலும் கசோல் கிராமம் அமைந்துள்ளது. காசோல் கிராமம் இமயமலையை ஏறிவருபவர்களுக்கு ஒரு பொழுதுபோக்கிடமாகும். மற்றும் மலானா மற்றும் கீர்கங்கா போன்ற மலையேற்ற  கிராமங்களுக்கு அருகிலுள்ள ஒரு தளமாகவும் இக்கிராம் உள்ளது. கிராமத்தின் வலுவான யூத வரலாறு மற்றும் மரபுகள் காரணமாக கசோலை இந்தியாவின் குட்டி இசுரேல் என அழைப்பர் . 
கசோல் இமாச்சல பிரதேச மாநிலத்தில் இடம்பெற்றுள்ள ஒரு கண்கவர் சுற்றுலா தலமாகும்.
 
குட்டி இசுரேல் போல இங்கு ஏராளமான இசுரேலிய சுற்றுலா பயணிகள் மற்றும் இப்ரூ சிற்றுண்டி விடுதிகள் காணப்படுகின்றன. கிராமம் முழுக்க எங்குபார்த்தாலும் நீண்ட தலைமுடி மக்கள் காணப்படுவதால் கசோல் கிராமத்தை குட்டி ஆம்சுடர்டாம் என்றும் அழைக்கின்றனர்.
 
ஆண்டு முழுவதும் கசோலில் நல்ல காலநிலை நிலவுகிறது. டிசம்பர் மாத இறுதியில் தொடங்கி பிப்ரவரி வரையில் மிதமான பனிப்பொழிவு  இங்கு நிலவுகிறது. கோப்பன்-கெய்கர் காலநிலை வகைப்பாட்டு திட்டத்தில் கசோலின் தட்பவெப்பநிலை ஈரப்பதமான மிதவெப்ப மண்டல தட்பவெப்பநிலை என்று வகைப்படுத்துகிறது.

## கசோலில் பார்க்க வேண்டிய இடங்கள்l

* மணிகரன் சாகிப் குருத்துவாரா
* கிரகான் கிராமம்
* கீர்கங்கா மலைப்பாதை 
* தோசு
* கல்கா
* புல்கா
* ராசோல்
* சலால்
* மலானா
* யாரி

 
 
## போக்குவரத்து

கசோலை சென்றடைய பல்வேறு போக்குவரத்து வசதிகள் உள்ளன. முதலில் புண்டர் நகரத்திற்கு சென்றுவிட்டால் அங்கிருந்து மணிக்கு ஒரு வண்டியாக பேருந்துகள் கசோல் கிராமத்திற்கு செல்கின்றன. காலை 8 மணி முதல் மாலை 6 மணிவரை இவ்வசதி உண்டு. இதைத்தவிர அனைத்து நேரத்திலும் தனியரின் உள்ளூர் வாடகை வண்டிகள் வசதியும் உண்டு. மணாலியிலிருந்து அடிக்கடி பேருந்து வசதியும் இருக்கிறது. நேரடியாக விமானப் போக்குவரத்து சேவை கசோலுக்கு கிடையாது.

## பண்டிகைகள்
ஒவ்வோர் புத்தாண்டின் போதும் கசோல் இசைத் திருவிழா இங்கு சிறப்பாக நடைபெறுகிறது.

## படக் காட்சியகம்

File:Kasol Valley.jpg|கசோல் பள்ளத்தாக்கு வன முகாம்
File:Kasol village.jpg|கசோல் ஆற்ரங்கரை கிராமம்
File:Himalayas from Kasol.jpg|கசோலிலிருந்து இமயமலை பிராந்தியத்தின் தோற்றம் 
File:Parvatiriver.jpg|பார்வதி ஆறு
File:The Majestically beautiful Parvati Valley, Himachal Pradesh.jpg|இமாச்சலப் பிரதேசம், பார்வதி பள்ளத்தாக்கு 
File:Himalayan Bulbul (White-cheeked Bulbul).jpg|இமயமலைக் குருவி 
File:Parvati Valley river kasol.jpg|கசோல் மலைக்கு இடையில் பார்வதி நதி
File:Kheer Ganga trek.jpg|கீர்கங்கா மலைப்பாதை 
File:Parvati Valley.jpg|பார்வதி பள்ளத்தாக்கின் அற்புதத் தோற்றம் 

## மேற்கோள்கள்
 
## புற இணைப்புகள்

* www.kasol.net
*Kasol Tourism

பகுப்பு:இமாச்சலப் பிரதேசம்
பகுப்பு:குல்லு மாவட்டம்
வடிவவியல் வடிவம்

thumb|250x250px| 2 பரிமாணங்களில் வடிவியல் வடிவங்கள்
thumb|250x250px|3 பரிமாணங்களில் வடிவியல் வடிவங்கள்
**வடிவவியல் வடிவம்** (*geometric shape*) என்பது ஒரு வடிவவியல் பொருளை விளக்கும் தகவல்களிலிருந்து அதன் அமைவிடம், அளவு, திசைப்போக்கு மற்றும் எதிரொளிப்பு ஆகியவற்றை நீக்கிவிட எஞ்சி நிற்கும் தகவல்கள் அடங்கியதாகும். அதாவது, ஒரு வடிவவியல் வடிவத்தை நகர்த்துவது பெரிதாக்குவது, சுழற்றுவது அல்லது எதிரொளிப்பது போன்ற செயல்களால் அதன் மூல வடிவம் மாறாமல் இருக்கும்.

பல இருபரிமாண வடிவவியல் வடிவங்களைபுள்ளிகள், உச்சிகள், மூடிய சங்கிலித்தொடராக புள்ளிகளை இணைக்கும் கோடுகள், இக்கோடுகளால் உண்டாகும் வடிவினுள் அமையும் உட்புள்ளிகள் ஆகியவற்றின் தொகுப்பாகக் கொள்ளலாம். இவ்வடிவங்கள் பல்கோணிகள் என அழைக்கப்படுகின்றன. முக்கோணங்கள், சதுரங்கள், ஐங்கோணிகள் பல்கோணிகளில் சில வகைகளாகும். வேறு சிலவகையான வடிவங்கள் கோடுகளுக்குப் பதிலாக வலைகோடுகளால் உருவாகின்றன. இவ்வாறு வளைகோடுகளால் அடைபெறும் வடிவவியல் வடிவங்களுக்கு எடுத்துக்காட்டுள்  வட்டங்கள், நீள்வட்டங்கள் போன்றவைகளாகும்.

முப்பரிமாண வடிவவியல் வடிவங்களை உச்சிகள், உச்சிகளை இணைக்கும் கோடுகள் (விளிம்புகள், இவ்விளிம்புகளால அடைபெறும் இருபடிமாண முகங்கள் வடிவினுள் அமையும் உட்புள்ளிகள் ஆகியவற்றைக் கொண்டு வரையறுக்காலாம். இவை பன்முகத்திண்மங்களென அழைக்கப்படுகின்றன. கனசதுரங்கள் பட்டைக்கூம்புகள் உட்பட்ட நான்முகிகள் பன்முகத்திண்மங்களுக்கு எடுத்துக்காட்டுகளாகும். வேறு சில முப்பரிமாண வடிவங்கள் கோடுகளுக்குப் பதிலாக வளைபரப்புகளால் அடைபெறும் முப்பரிமாண வடிவவியல் வடிவங்களும் உள்ளன. நீளுருண்டை, கோளம் இரண்டும் இவற்றுக்கான எடுத்துக்காட்டுகளாகும்.

ஒரு பன்முகியின் விளிம்பின் மீதுள்ள புள்ளிகள் அனைத்தும் அந்த வடிவத்தின் பாகமாகவே அமையுமானால் அப் பன்முகியானது குவிவுப் பன்முகி எனப்படும்.

### பண்புகள்
இடது|thumb|300x300px|ஒரே வண்ணத்தில் காட்டப்படும் புள்ளிவிவரங்கள் ஒன்றுக்கொன்று அதே வடிவத்தில் உள்ளன. அவை வடிவொத்தவை எனப்படும்.
* முற்றொத்தவை: சுழற்சி, இடப்பெயர்ச்சி, எதிரொளிப்பு போன்ற உருமாற்றச் செயல்களால் இரு வடிவவியல் வடிவங்களில் ஒன்றை மற்றொன்றாக உருமாற்ற முடியுமானால் அவையிரண்டும் "முற்றொத்த" அல்லது "சர்வசமமான" வடிவங்கள் எனப்படும்.
* வடிவொப்புமை: சுழற்சி, இடப்பெயர்ச்சி, எதிரொளிப்பு போன்ற உருமாற்றச் செயல்களோடு சீரான அளவு மாற்ற உருமாற்றச் செயலையும் மேற்கொண்டு ஒரு வடிவத்தை மற்றொன்றாக உருமாற்ற முடிந்தால் அவையிரண்டும் "வடிவொத்த வடிவங்கள்" எனப்படும்.

## மேற்கோள்கள்



பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பாமிக் அமிலம்

**பார்மிக் அமிலம்** (*Formic acid*) என்பது ஒரு வகை கார்பாக்சிலிக் அமிலமாகும். முறையான பெயரிடல் முறையில் இது **மெதனாயிக் அமிலம்** என்று அழைக்கப்படுகிறது; இதன் வேதி வாய்பாடு HCOOH அல்லது CH2O2. எறும்புகளில், குறிப்பாக, எறும்புக்கடியில் இந்த அமிலம் உள்ளது; இது தவிர, *ஹைமெனாப்டெரா* என்ற வரிசையில் உள்ள தேனீக்கள், எறும்புகள் உள்ளிட்ட பல பூச்சிகளின் கடியில் இது உள்ளது.

## சொற்தோற்றம்
'எறும்புகளிலிருந்து' என்ற பொருள் வரும் *ஃபார்மிகா* என்ற இலத்தீன் சொல்லிலிருந்து 1791ல் உருவாக்கப்பட்டது பார்மிக் என்ற சொல்.

p to பார்மிக் அமிலம் ஒரு நிறமற்ற திரவமாகும், இது ஒரு வெப்பமான, அறை வெப்பநிலையில் [5] ஊடுருவிச் செல்கிறது. இது நீர் மற்றும் மிகவும் துருவ கரிம கரைப்பான்களுடன் பிரிக்கப்பட்டு ஹைட்ரோகார்பன்களில் ஓரளவு கரையக்கூடியதாக இருக்கிறது. ஹைட்ரோகார்பன்களில் மற்றும் நீராவி கட்டத்தில், அது தனி மூலக்கூறுகளை விட ஹைட்ரஜன்-பிணைக்கப்பட்ட டைமர்களைக் கொண்டுள்ளது. [6] [7] ஹைட்ரஜன்-பிணைப்பு, வாயு ஃபார்மிக் அமிலம் ஆகியவற்றின் போக்கின் காரணமாக, சிறந்த எரிவாயு சட்டத்திற்குக் கீழ்ப்படியவில்லை. [7] சாலிட் ஃபார்மிக் அமிலம் (இரண்டு பாலிமோர்ப்ஸ்) ஹைட்ரஜன்-பக்கப்பட்ட ஃபார்மிக் அமில மூலக்கூறுகளை திறம்பட முடிவில்லாத நெட்வொர்க் கொண்டிருக்கிறது. இந்த ஒப்பீட்டளவில் சிக்கலான கலவை கூட நீர் (22.4%) மற்றும் திரவ வடிவ அமிலம் ஒரு super-boiling azeotrope உருவாக்குகிறது.

## மேற்கோள்கள்

பகுப்பு:பார்மேட்டுகள்
பகுப்பு:கரைப்பான்கள்
பகுப்பு:1 கார்பன் அணு கரிம சேர்மங்கள்
பகுப்பு:ஆல்கனாயிக் அமிலங்கள்
பீகார் நாள்

**பீகார் தினம்** *(𑂥𑂱𑂯𑂰𑂩 𑂠𑂱𑂫𑂮)* என்பது பீகார் மாநிலம் உருவானதை கொண்டாடும் விதமாக ஒவ்வொரு ஆண்டும் மார்ச் 22 ஆம் நாள் கடைப்பிடிக்கப்படும் ஒரு நாளாகும். 1912 ஆம் ஆண்டு இதே நாளில் வங்காள மாகாணத்திலிருந்து இந்த மாநிலத்தை ஆங்கிலேயர்கள் உருவாக்கினார்கள். இந்த நாள் பீகாரில் பொதுவிடுமுறை நாளாக அறிவிக்கப்பட்டுள்ளது.  நிதிஷ்குமார் ஆட்சிக்காலத்தில் பீகார் தினம் பீகார் அரசாங்கத்தால் துவங்கப்பட்டு வெகுவிமரிசையாக கொண்டாடப்பட்டது. இந்தியாவைத் தவிர அமெரிக்க ஐக்கிய நாடு , ஐக்கிய இராச்சியம், ஜெர்மனி, இசுக்கொட்லாந்து, ஆத்திரேலியா, கனடா, பகுரைன், கத்தார், ஐக்கிய அரபு அமீரகம், டிரினிடாட் மற்றும் டொபாகோ, மற்றும் மொரிசியசு  போன்ற நாடுகளிலும் பீகார் தினம் கொண்டாடப்படுகின்றது]].

## கடைபிடித்தல்
பீகார்அரசு ஒவ்வொரு ஆண்டும் மார்ச் 22 ஆம் நாளை பீகார் தினமாக கொண்டாடுவதற்கான அறிவிப்பினை வெளியிடுகிறது. இந்த விடுமுறை மத்திய மற்றும் மாநில அரசு அதிகார வரம்பில் வரும் அனைத்து அலுவலகங்கள் மற்றும் நிறுவனங்களுக்கும் பொருந்தும். அதே போல் பள்ளிகளில் இந்த நாளை மாணவர்கள் பங்கேற்கும் பல்வேறு கலைநிகழ்ச்சிகளை நடத்திக் கொண்டாடுகின்றனா்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:மார்ச் சிறப்பு நாட்கள்
பகுப்பு:இந்திய மாநிலங்கள் உருவாக்கப்பட்ட நாட்கள்
டிரைக்கோ கிரம்மா முட்டை ஒட்டுண்ணி

thumb|டிரைக்கோகிரம்மா ஒட்டுண்ணி
**டிரைக்கோகிரம்மா முட்டை ஒட்டுண்ணி** (*Trichogramma *) வேளாண்மையில் பூச்சிகளைக் கட்டுப்படுத்த பயன்படும் நன்மைதரும் ஒட்டுண்ணி ஆகும். எளிய மற்றும் நஞ்சு இல்லாத இயற்கை வழியில் கேடுதரும் பூச்சிகளைக் கட்டுப்படுதுகிறது. செலவு குறைவான பூச்சிகொல்லி முறையாகவும் கால நிர்ணயம் இல்லாமல் தொடர்ந்து செயல்பட்டுக் கொண்டிருக்கும்.

## மேற்கோள்கள்

பகுப்பு:ஒட்டுண்ணிகள்
ஜாம்னி ஆறு

**ஜாம்னி ஆறு** *(Jamni River)*  என்பது வட இந்தியாவில் ஓடும்  ஓர் ஆறாகும். இது பேத்வா ஆற்றின் முதன்மைக் கிளை ஆறாகும். மதன்பூர் கிராமத்தின் அருகே லலித்பூர் மாவட்டத்தில் நுழைகிறது. ஓர்ச்சா நகர் அருகே பேத்வா ஆற்றுடன் கலக்கிறது.

## வெளி இணைப்புகள்
* Wikimapia: Jamni river meeting Betwa river
* https://www.mindat.org/feature-1269310.html

பகுப்பு:மத்தியப் பிரதேச ஆறுகள்
பகுப்பு:உத்தரப் பிரதேச ஆறுகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பிட்கைர்னியா இர்ட்சீ

***பிட்கைர்னியா இர்ட்சீ*** (*Pitcairnia hirtzii*) புரோமெலியாசியா குடும்பத்தைச் சேர்ந்த ஒரு தாவரம். இது எக்குவடோர் நாட்டிம் அகணிய உயிரி ஆகும். இவை வெப்பமண்டல ஈரமான மோண்டேன் காடுகளில் இவை காணப்படும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:எக்குவடோர்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பகுப்பு:பூக்கும் தாவரங்கள்
பகுப்பு:தாவரவியல் பெயருடையக் கட்டுரைகள்
மோல் வரைபடம்

வேதியியலில் **மோல் வரைபடம்** (*mole map*) என்பது மோல் நிறை, ஒரு மோலில் உள்ள துகள்களின் எண்ணிக்கை, சமன்படுத்தப்பட்ட சமன்பாடுகள் மற்றும் மூலக்கூறுகளின் காரணிகள் ஆகியவற்றை ஒப்பிட்டு வழங்கும் குறிப்பு பட்டியலின் வரைபட விளக்கம் ஆகும்.

## மேற்கோள்கள்

பகுப்பு:விகிதவியல்
கடல் கழுகு

**கடல் கழுகு** () (*Sea eagle*) அசிபிட்ரிடே எனும் குடும்பத்தையும் காலியட்டசு எனும் பேரினத்தையும் சோ்ந்ததாகும். இவற்றில் எட்டு இனங்கள் உள்ளன. கடல் கழுகின் உடல் பகுதி காவி நிறமாகவும் வால் பகுதி வெண்மையாகவும் உள்ளன. அலகும் காலும் மஞ்சள் நிறமாக இருக்கும். விாிந்த நிலையில் இறக்கைகளின் இரு முனைகளுக்கு இடைப்பட்ட அளவு, ஆண் கழுகுக்கு 7 அடியும் பெண் கழுகுக்கு 8 அடியும் இருக்கும். இவற்றின் குரல் ஒலி ஒரே மாதிாியாக இருப்பதில்லை.

கடல் கழுகுகள் பலவகையான உணவுப் பொருள்களை உட்கொள்கின்றன. கடல் கழுகின் உணவாக 50- 60  சதவீதம் பறவைகளும், 25-30 சதவீதம் மீன்களும் அமைகின்றன. ஒரு கழுகு, ஒரு நாளைக்கு உண்ணும் உணவு ஏறக்குறைய ஒரு கிலோவாகும். ஆண் கழுகு ஏறக்குறைய 9 கிலோ எடையும், பெண் கழுகு ஏறக்குறைய 11 கிலோ எடையும் இருக்கும்.
கடல் கழுகு இயல்பாக வலசை போவதில்லை. ஆண் பெண் ஆகிய இரு கழுகுகளும் அவற்றின வாழிட எல்லைக்குட்பட்ட 20-100 சதுர கி.மீ.களுக்குள்ளேயே ஆண்டு முழுவதும் தங்குகின்றன.

இனச்சேர்க்கை கூட்டிற்கு அருகிலேயே நடைபெறுகிறது. பொிய மரக்கிளைகளிலோ குன்றின் மீதோ கூடுகட்டுகின்றன. ஒருமுறை வேயப்பட்ட கூடு  பல ஆண்டுகளுக்குப் பயன்படுத்தப்படுகின்றது. ஆண் கழுகு கூட்டிற்குத் தேவையான பொருள்களைத் தேடி கொண்டு வர, பெண் கழுகு கூட்டை அடைக்கிறது. பெண் கழுகு ஏறத்தாழ ஐந்து அவுன்சு எடையுள்ள இரண்டு அல்லது மூன்று முட்டைகளை இடுகின்றது. பொதுவாக பெண் கழுகே அடைகாக்கும் பணியில் ஈடுபடுகிறது. சில வேளைகளில் ஆண் கழுகும் இப்பணியில் பங்கு கொள்கிறது. முட்டைகளிலிருந்து வெளிவரும் குஞ்சுகள் மூன்று அல்லது நான்கு அவுன்சு எடைகொண்டவை, இவை பத்து வார காலத்திற்குப் பிறகே பறக்க இயலும். இக்குஞ்சுகள் ஐந்து அல்லது ஆறு ஆண்டுகளுக்குப் பின்னரே முதிர்ச்சியடைவதால் இவற்றின் பிறப்பு விகிதம் குறைவாகவே உள்ளது. இந்திய கடல் பகுதியில் காலியேசிட்டல் அல்பிசில்லா, காலியீட்டசு லுாகோகாசுடர் ஆகிய இனங்கள் காணப்படுகின்றன.
## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:கழுகுகள்
காமநாயக்கன்பட்டி புனித பரலோக மாதா திருத்தலம்

**புனித பரலோக மாதா திருத்தலம்** என்பது  தமிழ்நாட்டில் தூத்துக்குடி மாவட்டத்தில் காம நாயக்கன்பட்டி புதுமை நகரில் உள்ள இந்தியாவின் புகழ் பெற்ற கத்தோலிக்க பேராலயம் ஆகும்.

thumb|பரலோக மாதா
இத்திருத்தலம் கி.பி 1684-இல் பங்குத்தந்தை சான் டி பிரிட்டோவால் சிறிய அளவில் கட்டப்பட்டது. பின்னர் கி.பி. 1850-இல் விரிவுபடுத்தப்பட்டது. இந்த ஆலயம் புனித பரலோக மாதாவின் பெயரால் கட்டப்பட்டதாகும்.

### வீரமாமுனிவர் வருகை
இத்தாலி நாட்டுக் கவிஞரும், தேம்பாவணி இயற்றிய வீரமாமுனிவர் இத் திருத்தலத்தில் பங்குத்ததந்தையாக l712 -1715 வரை பணியாற்றினார். இவரின் இயற் பெயர் கான்ச்டான்டின் சோசப் பெக்சின் என்பதாகும். இவருக்கு தைரியநாதன் என்ற மற்றொரு பெயரும் உண்டு. இந்திய கலாச்சாரப்படி இத்தலத்தில் விழாக் காலத்தில் பரலோகமாதா தேர் பவனி வருவதை இவர் அறிமுகப்படுத்தினார். வீரமாமுனிவர் காலத்தில் இந்த தலத்தில் இரண்டு மரத்தால் ஆன தேர்கள் செய்யப்பட்டன.

### புனித பரலோக மாதா திருவிழா
புனித பரலோக மாதா ஆலயத்தின் பரலோக மாதா விண்ணேற்பு பெருவிழா ஆண்டுதோறும் ஆகஸ்ட் 6 ஆம் நாள் கொடியேற்றத்துடன் தொடங்கப்பட்டு பத்து நாட்கள் இத்திருவிழா நடைபெறுகிறது. ஆடி மாத விழா, பெரிய திருவிழா, மாதா திருவிழா, காமநாயக்கன்பட்டி திருவிழா, பரலோக தாய் திருவிழா, பரலோக மாதா திருவிழா என பல பெயர்களில் அழைக்கப்படுகிறது.‌ 

திருவிழாவின் போது உலகின் பல்வேறு பகுதிகளில் உள்ள கிறித்தவ கத்தோலிக்க மக்கள் கலந்து கொண்டு அன்னையின் அருளை பெற்றுச் செல்வர். விழாவின் போது மக்கள் கும்பிடு சேவை என்னும் வேண்டுதலை நிறைவேற்றுவர். இதன் மூலம் தங்கள் வேண்டுதல் முழுமையடைவதாக மக்கள் நம்புகின்றனர்.

## நேர்த்திக்கடன்கள்
* அசனம் கொடுத்தல்
* காது குத்துதல், 
* தீர்த்தம், 
* புதுமை எண்ணெய், 
* மந்திரித்தல், 
* மெழுகுவர்த்தி பற்ற வைத்தல், 
* மொட்டை போடுதல், 
* விற்று வாங்குதல், 
* வெள்ளி, தங்கப் பொருள்கள் நேர்ச்சை,

## ஆதாரங்கள்

பகுப்பு:தூத்துக்குடி மாவட்டத்திலுள்ள கிறித்தவக் கோயில்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
வளைவு மூலக்கூற்று வடிவவியல்

வேதியியலில், இரண்டு அருகருகே உள்ள பிணைப்புகளின் நேர்கோட்டமையா அமைப்பைக் கொண்ட மூலக்கூறுகள் **வளைவு மூலக்கூற்று வடிவவியலைக்** (*bent molecular geometry*) கொண்டுள்ளன, இவை **கோண** அல்லது **V-வடிவ** வடிவியலாகவும் அறியப்படுகின்றன. ஒட்சிசன் போன்ற சில அணுக்கள், இலத்திரன் உள்ளமைவின் காரணமாக, அவற்றின் இரண்டு (அல்லது அதற்கு மேற்பட்ட) சகப்பிணைப்புகளை நேர்கோடல்லாத திசைகளில் எப்போதும் அமைக்கும். நீர் (H2O) ஒரு வளைவு மூலக்கூறுக்கு ஓர் எடுத்துக்காட்டு, அதே போல் அதன் தாதீனிகள் போன்ற ஒப்புமைகளும் ஆகும். இரண்டு ஐதரசன் அணுக்களுக்கு இடையே உள்ள பிணைப்புக் கோணம் தோராயமாக 104.45° ஆகும். முக்கிய குழு கூறுகளை மட்டுமே கொண்ட ஏனைய முக்கோண மூலக்கூறுகள் மற்றும் அயனிகளுக்கு பொதுவாக நேரிலா வடிவவியல் பொதுவாக முதன்மை தொகுதித் தனிமங்களைக் கொண்ட மூவணு மூலக்கூறுகளிலும் அயனிகளிலும் அவதானிக்கப்படுகின்றது. நைதரசனீரொட்சைடு (NO2), கந்தக இருகுளோரைடு (SCl2), மெத்திலீன் (CH2) ஆகியவை  இவற்றின் முக்கிய எடுத்துக்காட்டுகள் ஆகும்.

இந்த வடிவவியல் கிட்டத்தட்ட எப்போதும் வலுவளவு ஓட்டு இலத்திரன் சோடிகளின் தள்ளுகைக் கோட்பாட்டுடன் ஒத்துப்போகிறது, இது பொதுவாக தனித்த இணைகளின் இருப்புடன் அணுக்களின் நேர்கோட்டமைவு-அல்லாத தன்மையை விளக்குகிறது. வளைக்கும் வகைகளில் பல உள்ளன, இதில் மிகவும் பொதுவானது AX2E2 ஆகும், இதில் இரண்டு சகப்பிணைப்புகள் மற்றும் மத்திய அணுவின் (A) இரண்டு தனித்த இணைகள் ஒரு முழுமையான 8-இலத்திரன் அடுக்குகளை உருவாக்குகின்றன. இவை 104° முதல் 109.5° வரையிலான மையக் கோணங்களைக் கொண்டுள்ளன, இங்கு பிந்தையது நான்கு sp3 கலப்பின சுற்றுப்பாதைகளின் நான்முக முக்கோணக சமச்சீர்மையைக் கணிக்கும் எளிமையான கோட்பாட்டுடன் ஒத்துப்போகிறது. மிகவும் பொதுவான உண்மையான கோணங்கள் 105°, 107° மற்றும் 109° ஆகும்: புற அணுக்களின் (X) வெவ்வேறு பண்புகளால் இவை மாறுபடும்.

மற்ற நிகழ்வுகளும் வெவ்வேறு அளவுகளில் ஒழுக்குக் கலப்பை அனுபவிக்கின்றன. SnCl<sub>2</sub> போன்ற AX2E1 மூலக்கூறுகள் ஒரே ஒரு தனித்த இணையையும், மற்றும் மையக் கோணம் கிட்டத்தட்ட 120° (ஒரு சமபக்க முக்கோணத்தின் மையம் மற்றும் இரண்டு செங்குத்துகள்) மட்டுமே கொண்டிருக்கும். இவை மூன்று sp2 ஒழுக்குகளைக் கொண்டுள்ளன. தாண்டல் உலோகங்களின் sd-கலப்பு செய்யப்பட்ட தனித்த இணைகளைக் கொண்டிராத AX2 சேர்மங்கள் உள்ளன: இவை 90° மையக் கோணத்தைக் கொண்டுள்ளன, மேலும் இவை வளைந்தவையாகவும் வகைப்படுத்தப்படுகின்றன.

## இவற்றையும் பார்க்க
*வலுவளவு ஓட்டு இலத்திரன் சோடிகளின் தள்ளுகைக் கொள்கை

## மேற்கோள்கள்

## வெளி இணைப்புகள்
*3D Chem: Chemistry, Structures, and 3D Molecules 
*Indiana University Molecular Structure Center
* Interactive molecular examples for point groups
* Molecular Modeling
*Animated Trigonal Planar Visual

பகுப்பு:முப்பரிமாண வேதியியல்
பகுப்பு:மூலக்கூற்று வடிவியல்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஊராட்சி ஒன்றிய தொடக்கப் பள்ளி, அரங்கிராம்பட்டி

**ஊராட்சி ஒன்றிய தொடக்கப் பள்ளி அரங்கிராம்பட்டி**  பள்ளியானது இந்தியாவின் தமிழ்நாட்டில்,  புதுக்கோட்டை மாவட்டம், திருமயம்  ஒன்றியம் வி.லெட்சுமிபுரம் ஊராட்சியில் அமைந்துள்ளது. இப்பள்ளியானது இயற்கையான சூழலில் இரண்டு ஆசிரியர்களோடு செயல்பட்டு வருகிறது.  

## நிர்வாகம்

இப்பள்ளியானது திருமயம் ஒன்றிய உதவி தொடக்கக் கல்வி அலுவர் அவர்களின் நிர்வாகத்தின் கீழ் செயல்பட்டு வருகிது. தொடக்கக் கல்வி துறையின் கீழ் செயல்படுகிறது.

## சிறப்புகள்

ஒன்று முதல் ஐந்து வகுப்புகள் கொண்ட இரண்டு வகுப்பறைக் கட்டிடத்தில், இயற்கை எழில்சூழ்ந்த நிலையில் அமைந்துள்ளது. தமிழ்நாடு அரசு வழங்கும் அனைத்து விலையில்லா சீருடை, புத்தகம், புத்தகப்பை, குறிப்பேடு, கலர் பென்சில், கணித உபகரணப்பெட்டி போன்றவை மாணவர்களுக்கு இலவசமாக வழங்கப்படுகிறது. 

## கற்றல் கற்பித்தல் முறைகள்

எளிய படைப்பாற்றல் முறைகளைப் பயன்படுத்தி கற்றல் கற்பித்தல் நடைபெறுகிறது.

## மாணவர்கள்
இப்பள்ளியில் இருபதுக்கும் மேற்பட்ட மாணவர்கள் பயின்று வருகின்றன. அரங்கிராம்பட்டி கிராம குழந்தைகள் இங்கு கல்வி பயில்கின்றனர்.

## மேற்கோள்கள்

பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
தன்னைத்தானுண்ணல்

**தன்னைத்தானுண்ணல்** (*autophagy*) என்பது உயிரணுக்களில் காணப்படும் தேவையற்ற, மற்றும் தொழிற்படாமல் இருக்கும் கூறுகளை அகற்றுவதற்காக இயற்கையாக நிகழும் ஒரு ஒழுங்குபடுத்தப்பட்ட செயல்முறையாகும். இதன்மூலம் ஒழுங்கான முறையில் சிதைவுகளை நிகழ்த்தி, உயிரணுக் கூறுகளின் மீள்சுழற்சிக்கு உதவுகின்றது.

இது மூன்று வகைப்படும். குறிப்பிட்ட 3 வகை தன்னைத்தானுண்ணல் வகைகளாவன பெரு தன்னைத்தானுண்ணல், நுண் தன்னைத்தானுண்ணல், சப்பரோன் தூண்டல் தன்னைத்தானுண்ணல் ஆகியனவாகும். அந்தச் செயல்முறைகள், இவ்வியல்புக்குக் காரணமான மரபணுக்கள் மூலமும், அவற்றுடன் தொடர்பான நொதியங்கள் மூலமும் செயல்படுத்தப்படும்.

* பெரு தன்னைத்தானுண்ணல்: இதில், இலக்குக்குள்ளாகும் உயிரணுக்கணிகத்தின் அல்லது குழியவுருவின் தன்னைத்தானுண்ணல் செயல்முறையின்போது, உயிரணுக்களின் உள்ளே காணப்படும் சேதமடைந்த, தேவையற்ற பகுதிகளைச் சுற்றி தான்உண்மெய்யம் என்ற ஒரு இரட்டை மென்சவ்வு உருவாக்கப்படும். இதனால் குறிப்பிட்ட பகுதி, ஏனைய உயிரணுக்கணிகத்தின் பகுதிகளிலிருந்து பிரிக்கப்படும். பின்னர் பிரிக்கப்பட்ட, மென்சவ்வால் சூழப்பட்ட பகுதியானது, உயிரணுவின் குழியவுருவில் காணப்படும் லைசோசோமை அடைந்து, அதனுடன் இணைந்துகொள்ளும். பின்னர் இணைவினால் தோன்றிய நுண்ணுறுப்பு அமில லைசோசோம் நீராற்பகுப்பின் வழியாக அழிக்கப்பட்டு, மீள்சுழற்சிக்கு உட்படுத்தப்படுகின்றது. இந்தச் செயல்முறை முக்கியமாக சேதமடைந்த உயிரணு நுண்ணுறுப்புக்களையும், பயன்படுத்தப்படாத புரதக் கூறுகளையும் அழிப்பதற்கு உதவும்.  இந்த பெரு தன்னைத்தானுண்ணலானது, எந்த நுண்ணுறுப்பு தேர்வு செய்யப்பட்டு, இச்செயல்முறை மூலம் அழிக்கப்படுகின்றதோ, அதனைப் பொறுத்துப் பல பிரிவுகளாகப் பிரிக்கப்படும். இழைமணியில் எனில், இழைமணி உண்ணல் (mitophagy), கொழுப்புத் துளிகளில் எனில் கொழுப்பு உண்ணல் (lipophagy), பெரொக்சிசோம் மூலக்கூற்றில் எனில் பெரொக்சிசோம் உண்ணல் (pexophagy), பசுங்கனிகத்தில் எனில் பசுங்கனிகம் உண்ணல் (Chlorophagy), இரைபோசோமில் எனில் இரைபோசோம் உண்ணல் (Ribophagy) போன்றன இவற்றில் சிலவாகும்.
* நுண் தன்னைத்தானுண்ணல் (Microautophagy): இங்கு தேவையற்ற கூறுகள், நேரடியாக இலைசோமினால் விழுங்கப்படும். இலைசோமின் மென்சவ்வில் ஏற்படும் உள்மடிவு, அல்லது புடைப்பு அமைப்புக்களால், இவ்வகை தன்னைத்தானுண்ணல் நிகழும்.
* சப்பரோன் தூண்டல் தன்னைத்தானுண்ணல் (Chaperone-mediated autophagy): இது ஒரு சிக்கலான, வரையறுக்கப்பட்ட முறையிலான தன்னைத்தானுண்ணல் ஆகும். இது மிகவும் தேர்வுசெய்து நிகழும் முறையாகவும், தனித்தனி மூலக்கூறுகளைக் கண்டறிவதற்காக சில குறிப்பிட்ட பொறிமுறையைக் கொண்டிருப்பதுடன், அவ்வாறு தனித்தனியான மூலக்கூறுகள் சப்பரோனுடன் இணைக்கப்பட்டு, பின்னர் இலைசோமுக்கு எடுத்துச் செல்லப்பட்டு அழிக்கப்படும் நிகழ்வாக உள்ளது.

## மேற்கோள்கள்

பகுப்பு:நோய் எதிர்ப்பு முறைமைகள்
கிருஷாங்கினி

**க்ருஷாங்கினி** என்பவர்  ஒரு தமிழ் எழுத்தாளர் ஆவார். இவரது இயற்பெயர் பிருந்தா ஆகும். இவரின் கணவர் பெயர் நாகராஜன் ஆகும். இவர் கோவை மாவட்டம் தாராபுரத்தைச் சார்ந்தவர் ஆவார். இவர் 1982 ஆம் ஆண்டிலிருந்து எழுதி வருகிறார். இவர் கானல் சதுரம் (1998), கவிதைகள் கையெழுத்தில் (2001) ஆகிய கவிதைத் தொகுப்புகளை வெளியிட்டுள்ளார். காவ்யா பதிப்பகத்தின் வெளியீடான பறத்தல் அதன் சுதந்திரம் (2001) எனும் பெண் கவிஞர்களின் கவிதைகள் தொகுப்பாசிரியர் ஆவார். இவர் ஓவியங்கள் குறித்து கட்டுரைகள் எழுதியுள்ளார். இவர் ஒரு பெண்ணிய செயற்பாட்டாளர் ஆவார்.

## மேற்கோள்கள்

பகுப்பு:பெண் கவிஞர்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கோயம்புத்தூர் மாவட்ட மக்கள்